Idi Barde Gubana
Alhaji Idi Barde Gubana (Shekarar haihuwa; 24 ga Afrilu 1960) ya kasance ɗan siyasa ne a Najeriya, wanda a halin yanzu shi ne mataimakin gwamnan Jihar Yobe na yanzu gwamna Mai Mala Buni da aka zaɓa a ƙarƙashin inuwar jam'iyyar APC a shekarar 2019. An haife shi ne a garin Gubana na ƙaramar hukumar Fune. Ya fito ne daga jinsin al'ummar Karai-Karai kuma shi ne ke riƙe da mukamin gargajiya na Wazirin Fune.

Karatu 
Barde, ya halarci makarantar firamare ta Daura a shekarar 1970 inda ya samu shaidar kammala karatunsa na farko a shekarar 1976, sannan ya yi makarantar sakandare a kwalejin malamai ta Borno daga 1973 zuwa 1979 inda ya samu takardar kammala jarrabawar Afirka ta Yamma. Ya yi makarantar koyon zamantakewar jama'a a Jos a shekarar 1989 don samun digirin HND. Daga nan sai ya tafi jami'ar Borno (UNIMAID) sannan ya yi digirinsa na farko a fannin kasuwanci (gudanar da kasuwanci) sannan ya tafi Jami'ar Tarayya dake Jihar Borno inda ya samu digiri na biyu a shekarar 2000.

Aiki 
Ya yi aikin koyarwa  a shekarar 1980 a makarantar firamare ta Dawayya sannan kuma a matsayin shugaban makaranta a makarantar firamare ta Gubana a shekarar 1982 zuwa 1984. A 1982 ya yi aiki a sashen noma a Ƙaramar Hukumar Fune ta jihar Yobe. Ya rike mukamin shugaban sashen noma a sakateriyar ƙaramar hukumar Fika.

Iyali da Addini 
Barde ɗan Masarautar Gubana ne, yana da mata 3 da ’ya’ya 29, Sannan kuma shi musulmi ne.

Siyasa
Idi Barde ya fara tafiyar siyasarsa ne a shekarar 1997 a lokacin da ya tsaya takara kuma ya lashe zaben shugaban karamar hukumar Fune ya zauna karkashin jam'iyyar tarayyar najeriya (United Nigeria Congress Party, UNCP), don wakiltar karamar hukumar Fune. A shekarar 2000 aka nada shi shugaban kwamitin riko a karamar hukumar Fune har sau biyu zuwa 2003. Ya zama mai ba da taimako na musamman a ayyuka na musamman ga gwamnan jihar Yobe Bukar Abba Ibrahim a shekarar 2007, bayan nan kuma aka nada shi a matsayin kwamishina ma’aikatar gaskiya da rikon amana da cigaban karkara ci gaban karkara. A shekarar 2008 ya zama mataimaki na musamman a taron kasa domin banbance, a karkashin Bukar Abba Ibrahim, sannan kuma ya kasance mataimakiyar dukiyar kasa a yankin arewa maso gabas karkashin jam'iyyar duk najeriya (All Nigeria Peoples Party, ANPP). A shekarar 2011 aka nada shi kwamishinan ma’aikatar noma ta jihar Yobe. An sake nada shi a matsayin kwamishinan ma’aikatar muhalli 2013, kwamishinan ma’aikatar kasafin kudi 2013, yayin da ayanzu yana matsayin  mataimakin gwamnan jihar Yobe yafara 2019 zuwa yanzu.

Manazarta 

 Mutane daga Arewacin Najeriya
 'yan siyasa
 'yan Najeriya
 jihar Yobe
 Karai-Karai